PMIndiaData/PMIndiaSum huggingface dataset:
પ્રધાનમંત્રીએ આસામના મુખ્યમંત્રી સાથે ધરતીકંપ અંગે વાતચીત કરી, તમામ શક્ય મદદની ખાતરી આપી

પ્રધાનમંત્રી શ્રી નરેન્દ્ર મોદીએ રાજ્યના વિવિધ હિસ્સામાં અનુભવાયેલા ધરતીકંપના આંચકા સંદર્ભે આસામના મુખ્યમંત્રી શ્રી સર્વાનંદા સોનોવાલ સાથે વાતચીત કરી હતી. શ્રી મોદીએ એક ટ્વીટમાં કહ્યું, “આસામના મુખ્યમંત્રી શ્રી @sarbanandsonwal સાથે રાજ્યના વિવિધ હિસ્સામાં અનુભવાયેલા ધરતીકંપના આંચકા અંગે વાતચીત કરી. કેન્દ્ર તરફથી શક્ય તમામ મદદની ખાતરી આપી છે. હું આસામના લોકોની સુખાકારી માટે પ્રાર્થના કરૂં છું.”
પ્રધાનમંત્રીએ મહારાણી એલિઝાબેથને કોવિડમાંથી ઝડપથી સ્વસ્થ થવાની શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ મહારાણી એલિઝાબેથને કોવિડમાંથી ઝડપથી સાજા થવાની શુભેચ્છાઓ પાઠવી છે અને તેમના સારા સ્વાસ્થ્ય માટે પ્રાર્થના કરી છે. યુનાઇટેડ કિંગડમના પ્રધાનમંત્રી એચ.ઇ. બોરિસ જ્હોન્સનના ટ્વિટના જવાબમાં, પ્રધાનમંત્રીએ કહ્યું; "હું મહારાણી એલિઝાબેથને ઝડપથી સ્વસ્થ થવાની ઈચ્છા વ્યક્ત કરું છું અને તેમના સારા સ્વાસ્થ્ય માટે પ્રાર્થના કરું છું."
ભારતની વિઝા કાર્યપદ્ધતિના ઉદારીકરણ, સરળીકરણને કેબિનેટની મંજૂરી

પ્રધાનમંત્રી નરેન્દ્ર મોદીના અધ્યક્ષપદે યોજાયેલી કેન્દ્રીય કેબિનેટની બેઠકમાં ભારતની હાલની વિઝા કાર્યપદ્ધતિના ઉદારીકરણ તેમજ સરળીકરણને મંજૂરી આપી છે તેમજ ગૃહમંત્રીની મંજૂરી તેમજ ગૃહમંત્રાલયની વિવિધ ભાગીદારો સાથે ચર્ચા-વિચારણા બાદ વિઝા નીતિમાં કેટલાક ફેરફારો અંગે નિર્ણય કરાયો છે. આ મંજૂરીથી ફરવા આવનારા, ધંધા અર્થે આવનારા તેમજ તબીબી કારણથી આવનારા વિદેશીઓને સગવડ મળી રહેશે. આની મદદથી આર્થિક વૃદ્ધિ, સેવાઓ જેવી કે ટુરિઝમ, તબીબી સેવા, ધંધાર્થે આવતા મુસાફરોથી આવકમાં વધારો થશે તેમજ સ્કીલ ઈન્ડિયા, ડિજીટલ ઈન્ડિયા, મેક ઈન ઈન્ડિયા સહિતની સરકારી પહેલને સફળ બનાવવામાં ઉપયોગી થશે તેવું માનવામાં આવી રહ્યું છે. આનાથી ઉપરોક્ત કારણોસર ભારત આવનારા વિદેશીઓ માટે પણ સરળતા રહેશે.
પ્રધાનમંત્રીએ રિયો 2016 પેરાલિમ્પિક્સ માટે ભારતીય એથ્લેટ્સને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ 7મી સપ્ટેમ્બરથી શરૂ થઈ રહેલાલ રિયો 2016 પેરાલિમ્પિક્સમાં ભારતનું પ્રતિનિધિત્વ કરનાર એથ્લેટ્સને શુભેચ્છા પાઠવી છે. પ્રધાનમંત્રીએ કહ્યું હતું કે, “ભારતના લોકો 7મી સપ્ટેમ્બરથી શરૂ થઈ રહેલા રિયો 2016 પેરાલિમ્પિક્સમાં ભારત તરફથી ભાગ લેનાર આપણા એથ્લેટ્સને ઉત્સાહ અને પ્રોત્સાહન પ્રદાન કરશે. આપણે રિયો 2016 પેરાલિમ્પિક્સમાં ભાગ લેનાર આપણા રમતવીરોને સફળતા મળે તેવી શુભેચ્છા પાઠવીએ છીએ. મને ખાતરી છે કે આપણા રમતવીરો શ્રેષ્ઠ પ્રદર્શન કરશે અને આપણને ગર્વ અપાવશે.”
પ્રધાનમંત્રીએ મોરબીમાં સમીક્ષા બેઠકની અધ્યક્ષતા કરી

પ્રધાનમંત્રી શ્રી નરેન્દ્ર મોદીની અધ્યક્ષતામાં ગુજરાતનાં મોરબીમાં એક બેઠક યોજાઈ હતી, જેમાં દુર્ભાગ્યપૂર્ણ પુલ દુર્ઘટનાને પગલે સ્થિતિની સમીક્ષા કરવામાં આવી હતી. પ્રધાનમંત્રીએ કહ્યું હતું કે, સત્તાવાળાઓએ અસરગ્રસ્ત પરિવારો સાથે સંપર્કમાં રહેવું જ જોઈએ અને એ સુનિશ્ચિત કરવું જોઈએ કે આ દુઃખદ સમયમાં તેમને શક્ય તમામ મદદ મળે. અધિકારીઓએ પ્રધાનમંત્રીને બચાવ કામગીરી અને અસરગ્રસ્તોને પૂરી પાડવામાં આવતી સહાય વિશે ટૂંકમાં જાણકારી આપી હતી. પ્રધાનમંત્રીએ જણાવ્યું હતું કે, અત્યારે વિગતે અને વિસ્તૃત તપાસ હાથ ધરવાની તાતી જરૂર છે, જે આ દુર્ઘટના સાથે સંબંધિત તમામ પાસાંઓને ઓળખી કાઢશે. તેમણે એમ પણ ઉમેર્યું કે, તપાસમાંથી મુખ્ય જે બાબતો શીખવા-જાણવા મળે એનો વહેલી તકે અમલ થવો જ જોઇએ. આ બેઠકમાં મુખ્યમંત્રી શ્રી ભૂપેન્દ્રભાઈ પટેલ, ગૃહ રાજ્યમંત્રી શ્રી હર્ષ સંઘવી, ગુજરાત સરકારના મંત્રી શ્રી બ્રિજેશ મેરજા, ગુજરાતના મુખ્ય સચિવ, રાજ્યના ડીજીપી, સ્થાનિક કલેક્ટર, એસપી, પોલીસ મહાનિરીક્ષક, ધારાસભ્યો અને સાંસદો અને અન્ય અધિકારીઓ ઉપસ્થિત રહ્યા હતા. અગાઉ મોરબી પહોંચ્યા બાદ પ્રધાનમંત્રીએ બ્રિજ દુર્ઘટના સ્થળની મુલાકાત લીધી હતી. તેમણે સ્થાનિક હૉસ્પિટલની મુલાકાત લીધી હતી જ્યાં ઈજાગ્રસ્તો સ્વસ્થ થઈ રહ્યા છે. તેમણે બચાવ અને રાહત કાર્યમાં સામેલ લોકો સાથે પણ વાતચીત કરી હતી અને તેમની હિંમતની પ્રશંસા કરી હતી.
પ્રધાનમંત્રીએ કર્ણાટકના તુમાકુરુ જિલ્લામાં માર્ગ અકસ્માતને કારણે થયેલી જાનહાનિ પ્રત્યે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ કર્ણાટકના તુમાકુરુ જિલ્લામાં એક માર્ગ અકસ્માતમાં થયેલી જાનહાનિ પર ઊંડો શોક વ્યક્ત કર્યો છે. શ્રી મોદીએ પીડિતો માટે
પ્રધાનમંત્રીએ શ્રી ગુરુ નાનક દેવજીના પ્રકાશ પરબ પર લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ શ્રી ગુરુ નાનક દેવજીના પ્રકાશ પરબ નિમિત્તે લોકોને શુભેચ્છા પાઠવી છે. શ્રી ગુરુ નાનક દેવજીના પ્રકાશ પર્વના વિશેષ અવસર પર શ્રી મોદીએ તેમના પવિત્ર વિચારો અને ઉમદા આદર્શોને યાદ કર્યા છે. એક ટ્વિટમાં, વડા પ્રધાને કહ્યું; "શ્રી ગુરુ નાનક દેવજીના પ્રકાશ પરબના વિશેષ અવસર પર, હું તેમના પવિત્ર વિચારો અને ઉમદા આદર્શોને યાદ કરું છું. ન્યાયી, દયાળુ અને સર્વસમાવેશક સમાજની તેમની દ્રષ્ટિ આપણને પ્રેરણા આપે છે. શ્રી ગુરુ નાનક દેવજીનો અન્યની સેવા કરવા પરનો ભાર પણ ખૂબ જ પ્રેરક છે."
પ્રધાનમંત્રીએ રાષ્ટ્રીય વિજ્ઞાન દિવસ પર સી વી રામનને વિજ્ઞાનના ક્ષેત્રમાં તેમના યોગદાન પર યાદ કરીને વૈજ્ઞાનિકો અને વિજ્ઞાન પ્રેમીઓને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ રાષ્ટ્રીય વિજ્ઞાના દિવસ પર વૈજ્ઞાનિકો અને વિજ્ઞાન પ્રેમીઓને શુભેચ્છા પાઠવી છે. આ અવસરે પ્રધાનમંત્રીએ વિજ્ઞાનના ક્ષેત્રમાં સર સી વી રામનના યોગદાનને પણ યાદ કર્યું. પ્રધાનમંત્રી એ કહ્યું – ‘હું રાષ્ટ્રીય વિજ્ઞાન દિવસના અવસરે વૈજ્ઞાનિકો અને વિજ્ઞાન પ્રેમીઓને શુભેચ્છા પાઠવું છું. આપણા દેશમાં અનુસંધાન અને ઉન્નયનની ભાવના જળવાઈ રહે. આપણે વિજ્ઞાનના ક્ષેત્રમાં સર સી વી રામનના અથાગ અને સમૃદ્ધ યોગદાન પર ખુબ ગર્વ સાથે તેમને યાદ કરીએ છીએ. તેઓ યુવા મસ્તિષ્ક માટે પ્રેરણા સ્રોત છે.’
કોરોના સામેની લડાઈમાં 130 કરોડ દેશવાસીઓએ બતાવેલો સંકલ્પ નવા ભારતની તાકાતની નિશાની છેઃ પીએમ

પ્રધાનમંત્રી શ્રી નરેન્દ્ર મોદીએ કહ્યું છે કે ભારત સ્વાસ્થ્ય ક્ષેત્રે નવો માપદંડ સ્થાપિત કરી રહ્યું છે, પછી ભલે તે વિશ્વનું સૌથી મોટું મફત રસીકરણ હોય કે મેડિકલ ઈન્ફ્રાસ્ટ્રક્ચરનો વિકાસ. શ્રી મોદીએ કહ્યું છે કે કોરોના સામેની લડાઈમાં 130 કરોડ દેશવાસીઓએ બતાવેલો સંકલ્પ નવા ભારતની તાકાતનો સંકેત છે. પ્રધાનમંત્રીએ ટ્વીટ કર્યું; "કોરોના સામેની લડાઈમાં 130 કરોડ દેશવાસીઓએ બતાવેલો સંકલ્પ એ નવા ભારતની ક્ષમતાની ઓળખ છે. સ્વદેશી રસીઓ સાથેનું વિશ્વનું સૌથી મોટું મફત રસીકરણ અભિયાન હોય કે તબીબી માળખાકીય સુવિધાઓનો વિકાસ હોય, દેશ સ્વાસ્થ્ય ક્ષેત્રે પ્રતિબદ્ધ છે. નવા બેન્ચમાર્ક સેટ કરી રહ્યા છીએ."
મંત્રીમંડળે ઔષધી વનસ્પતિઓના ક્ષેત્રમાં ભારત અને પેરુની વચ્ચે સહયોગ સાધવા અંગેના સમજૂતી કરારો પર હસ્તાક્ષર કરવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ કેન્દ્રીય મંત્રીમંડળની બેઠકે રાષ્ટ્રીય ઔષધીય વનસ્પતિ બોર્ડ, આયુષ મંત્રાલય, ભારત સરકાર અને નેશનલ ઇન્સ્ટીટયુટ ઑફ હેલ્થ, સ્વાસ્થ્ય મંત્રાલય, પેરુની વચ્ચે ઔષધીય વનસ્પતિઓના ક્ષેત્રમાં સહયોગ સાધવા અંગેના સમજૂતી કરારો પર હસ્તાક્ષર કરવાની મંજૂરી આપી દીધી છે. મુખ્ય અસરો: બંને દેશોમાં ઔષધીય વનસ્પતિઓ સાથે સંલગ્ન સમૃદ્ધ જૈવ વિવિધતા અને ઔષધીય વનસ્પતિઓ પર આધારિત સ્વદેશી પરંપરાગત ઔષધી પ્રણાલીઓની ઉપસ્થિતિ પર વિચાર વિમર્શ કરતા અને બંને દેશોની વચ્ચે રહેલા મૈત્રીપૂર્ણ અને સહયોગપૂર્ણ સંબંધોને માન્યતા પ્રદાન કરતા પ્રસ્તાવિત સમજૂતી કરારો વડે બંને દેશોની વચ્ચે ઔષધીય વનસ્પતિઓના ક્ષેત્રમાં દ્વિપક્ષીય સહયોગમાં વૃદ્ધિ થશે. આ સમજૂતી કરાર બંને દેશોની માટે અત્યંત મહત્વપૂર્ણ સાબિત થશે. આ સમજૂતી કરાર ઔષધીય વનસ્પતિઓના સંબંધમાં બંને દેશોની વચ્ચે સહયોગની માળખાગત રૂપરેખા પ્રદાન કરશે. અમલીકરણ કાર્યપદ્ધતિ અને લક્ષ્યો: સમજૂતી કરારો પર હસ્તાક્ષર થયા બાદ તરત જ બંને પક્ષોની વચ્ચે પ્રક્રિયાઓ શરુ થઇ જશે. બંને દેશો તરફથી ઉપાડવામાં આવેલા પગલાઓ સમજૂતી કરારોના કાર્યક્ષેત્રને અનુકૂળ હશે અને આ સંધિ અમલીકૃત રહે ત્યાં સુધી અમલમાં રહેશે. સંલગ્ન ખર્ચ: આ સંધિ કરારમાં કોઇપણ પ્રકારનોવધારાના નાણાકીય ખર્ચ સમાવિષ્ટ નહિં હોય. સંશોધન, શિક્ષણ અભ્યાસક્રમો, સંમેલનો/બેઠકોનું આયોજન કરવા માટે જરૂરી નાણાકીય સંસાધન રાષ્ટ્રીય ઔષધી વનસ્પતિ બોર્ડ, આયુષ મંત્રાલયની માટે વર્તમાન ફાળવાયેલ બજેટ અને વર્તમાન આયોજન યોજનાઓ પાસેથી પ્રાપ્ત કરવામાં આવશે. પૂર્વ ભૂમિકા: જૈવ ટેકનોલોજીના સંદર્ભમાં ભારત વિશ્વના સમૃદ્ધ દેશોમાંથી એક છે અને અંદાજે વનસ્પતિઓની 7000થી વધુ પ્રજાતિઓનો લોક પરંપરા અનુસાર તેમજ આયુર્વેદ, યુનાની, સિદ્ધ અને હોમિયોપેથી (ચિકિત્સાની આયુષ પદ્ધતિ) જેવી પરંપરાગત ઔષધીઓની પ્રમાણિત પ્રણાલીઓમાં ઔષધીય ઉપયોગ થતા રહ્યા છે. પેરુ ગણરાજ્ય લેટીન અમેરિકન દેશોમાંથી એક છે, કે જે વિશ્વમાં જૈવ વિવિધતાની દૃષ્ટિએ ભારતની જેમ જ મહત્વપૂર્ણ છે. પેરુમાં પણ ઔષધીય વનસ્પતિઓની સમૃદ્ધ જૈવ વિવિધતા છે તેમજ ઔષધીય વનસ્પતિઓ પર આધારિત પરંપરાગત ઔષધી પદ્ધતિઓ ત્યાના વતનીઓ દ્વારા મુખ્યત્વે ઉપયોગમાં લેવામાં આવે છે. બંને દેશોમાં ઔષધીય વનસ્પતિઓની સમૃદ્ધ જૈવ વિવિધતા અને સ્વદેશી પરંપરાગત ઔષધીય પદ્ધતિઓમાં આ સંસાધનોનો ઉપયોગ તેમજ દ્વિપક્ષીય સહયોગને મજબૂત બનાવવા પર વિચાર કરીને ઔષધીય વનસ્પતિઓના ક્ષેત્રમાં સહયોગ અંગેના આ પ્રસ્તાવિત કરારની પરિકલ્પના કરવામાં આવી છે.
વિશ્વ ક્ષય દિવસ પર પ્રધામંત્રીનો સંદેશ

વિશ્વ ક્ષય દિવસ નિમિત્તે પ્રધાનમંત્રી શ્રી નરેન્દ્ર મોદીએ નિમ્નલિખિત સંદેશ પાઠવ્યો છે. “આ વર્ષના વિશ્વ ક્ષય દિવસના વિષય –‘ટીબી મુક્ત વિશ્વ માટે નેતૃત્વકર્તાઓની આવશ્યકતા’ને અનુરૂપ હું નાગરિકો અને સંસ્થાઓને નિવેદન કરૂ છું કે,ટીબીને નાબુદ કરવાનાં પ્રયાસ માટેનાં આંદોલનમાં અગ્રણી ભૂમિકા નિભાવે. ટીબી મુક્ત વિશ્વ માનવતાની અદભુત સેવા છે. ભારતને ક્ષયરોગથી મુક્ત કરવા માટે ભારત સરકાર મિશન મોડમાં કામ કરી રહી છે. વિશ્વએ 2030 સુધીમાં ટીબી મુક્ત થવા માટેનું લક્ષ્ય રાખ્યુ છે પરંતુ ભારતને અમે 2025 સુધીમાં ટીબી મુક્ત કરવા માંગીએ છીએ.”
પ્રધાનમંત્રી કાર્યાલયે કોવિડ-19ને નિયંત્રણમાં લેવા 11 સક્ષમ જૂથોના પ્રયાસોની સમીક્ષા કરી

કોવિડ-19ના પ્રસારના પરિણામ સ્વરૂપે ઊભા થયેલા પડકારો ઝીલવા અધિકારીઓના સક્ષમ જૂથની બેઠક આજે પ્રધાનમંત્રીના અગ્ર સચિવના અધ્યક્ષપદ હેઠળ યોજાઈ હતી. આ બેઠક રોગચાળાની અસરનો સામનો કરવા હાલ ચાલુ પ્રયાસો પર નજર રાખવા પ્રધાનમંત્રી કાર્યાલય દ્વારા વિવિધ સ્તરે નિયમિત સમયાંતરે યોજાતી શ્રેણીબદ્ધ સમીક્ષામાં તાજેતરની હતી. અગ્ર સચિવે સક્ષમ જૂથો દ્વારા હાથ ધરવામાં આવેલા પ્રયાસોની સમીક્ષા કરી હતી. એમાં જરૂરી ચીજવસ્તુઓની ઉપલબ્ધતા માટે સપ્લાય ચેઇન અને લોજિસ્ટિક્સ મેનેજમેન્ટ સાથે સંબંધિત મુદ્દા, સંકળાયેલા હિતધારકોના લાભ માટે હાથ ધરવામાં આવેલા પ્રયાસો, સોશિયલ ડિસ્ટન્સિંગ જાળવવા પોતાના ઉત્પાદનોની લગણી કરવા ખેડૂતોને સહાય કરવાનાં પગલાં લેવા, વિશ્વાસ ઊભો કરવા જરૂરી પગલાં લેવા અને ગૃહ મંત્રાલયની માર્ગદર્શિકાનું પાલન સુનિશ્ચિત કરવા જરૂરી પગલાં લેવાની ચર્ચા થઈ હતી. બેઠકમાં પરીક્ષણની વિસ્તૃત આચારસંહિતા અને પ્રક્રિયાની સમીક્ષા થઈ હતી અને સંતોષ વ્યક્ત કરવામાં આવ્યો હતો, જે અંતર્ગત અત્યાર સુધી 1,45,916 નમૂનાઓનું પરીક્ષણ થયું છે. બેઠકમાં જાણકારી આપવામાં આવી હતી કે, રાજ્યોનાં તમામ મુખ્ય સચિવોને માઇગ્રન્ટ અને બેઘર લોકો જેવા જૂથો માટે આશ્રયની વ્યવસ્થા કરવા સૂચનો આપવામાં આવ્યાં હતાં. ઉપરાંત રાજ્યો અને જિલ્લા સ્તરે હાથ ધરવામાં આવેલા પગલાં પર નજર રાખવા કેન્દ્ર સતત સંપર્કમાં છે. પીપીઇનું ઉત્પાદન વધ્યું છે અને હેલ્થકેર કર્મચારીઓની ક્ષમતા વધારવાની કામગીરી સુનિશ્ચિત કરવામાં આવી છે. બિનસરકારી સંસ્થાઓ (એનજીઓ) અને નાગરિક સમાજ જૂથોને પણ સક્રિય કરવામાં આવ્યાં છે. અગ્ર સચિવે સૂચન કર્યું હતું કે, જિલ્લા સ્તરે એનજીઓ સાથે સંકલન સ્થાપિત થયું છે, જેથી સંસાધનોની ઉપયોગિતાનું પુનરાવર્તન ટાળી શકાય અને અસરકારકતા સુનિશ્ચિત થાય. પ્રધાનમંત્રી ગરીબ કલ્યાણ યોજના અંતર્ગત આર્થિક રાહત પેકેજ દ્વારા કલ્યાણકારક પગલાંની પ્રગતિની સમીક્ષા પણ થઈ હતી. અગ્ર સચિવે ભાર મૂક્યો હતો કે, તમામ લક્ષિત લાભાર્થીઓ સુધી લાભ પહોંચે એ સુનિશ્ચિત કરવા સચોટ ડેટા મહત્ત્વપૂર્ણ છે. દેશભરમાં માહિતીને સમયસર પહોંચે એ સુનિશ્ચિત કરવા લેવામાં આવેલા પગલાંની ચર્ચા થઈ હતી તથા પ્રાદેશિક ભાષાઓમાં સંચાર દ્વારા છેવાડાનાં સ્તર સુધી માહિતી પહોંચે એના પર ભાર મૂકવામાં આવ્યો હતો. ટેકનોલોજી અને ડેટા મેનેજમેન્ટના મોરચે આરોગ્ય સેતુ એપ શરૂ કરવા પર સંતોષ વ્યક્ત કરવામાં આવ્યો છે, ત્યારે એપ સાથે યુઝરનું જોડાણ વધારવામાં આવ્યું છે. આ બેઠકમાં પ્રધાનમંત્રી કાર્યાલય તથા ભારત સરકારનાં અન્ય મંત્રાલયોના વરિષ્ઠ અધિકારીઓ ઉપસ્થિત રહ્યાં હતાં.
મંત્રીમંડળે ભારત અને જ્યોર્જિયા વચ્ચે હવાઈ સેવા સમજૂતીને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં ભારત અને જ્યોર્જિયા વચ્ચે થયેલી હવાઈ સેવા સમજૂતી (એએસએ)ને મંજૂરી આપવામાં આવી હતી. બંને દેશો વચ્ચે થયેલી આ સમજૂતી લેટેસ્ટ ઇન્ટરનેશનલ સિવિલ એવિએશન ઓર્ગેનાઇઝેશન (આઇસીએઓ) ટેમ્પ્લેટ પર આધારિત છે, જે નાગરિક ઉડ્ડયન ક્ષેત્રમાં થયેલા ફેરફેરોને ધ્યાનમાં રાખીને બનાવવામાં આવી છે, જેનો ઉદ્દેશ બંને દેશો વચ્ચે હવાઈ જોડાણ વધારવાનો છે. અત્યારે બંને દેશો વચ્ચે હવાઈ સેવાની સમજૂતી અસ્તિત્વ ધરાવતી નથી. એએસએ બે દેશો વચ્ચે કોઈ પણ હવાઈ કામગીરી માટે મૂળભૂત કાયદેસર માળખું છે. આ સમજૂતી બંને દેશો વચ્ચે હવાઈ જોડાણ સ્થાપિત કરવામાં મદદ કરશે. હવાઈ સેવા સમજૂતીની ખાસિયતો નીચે મુજબ છેઃ બંને દેશોને એક કે વધારે એરલાઇન નિયુક્ત કરવાનો અધિકાર રહેશે. હવે ભારતીય એરલાઇન્સ ભારતમાં કોઈ પણ પોઇન્ટ પરથી જ્યોર્જિયામાં કોઈ પણ પોઇન્ટ પર ઓપરેટ કરી શકે છે. જ્યોર્જિયાની એરલાઇન્સ ભારતમાં નવી દિલ્હી, મુંબઈ, બેંગાલુરુ, હૈદરાબાદ, ચેન્નાઈ અને ગોવા એમ કુલ છ પોઇન્ટ સાથે સીધી કામગીરી સ્થાપિત કરી શકે છે. આ ઉપરાંત કોઈ પણ વચગાળાની રુટિંગ અનુકૂળતા મારફતે અને પોઇન્ટથી આગળ પણ બંને દેશોની નિયુક્ત એરલાઇન્સ સેવા આપી શકે છે. બંનેમાંથી કોઈ પણ દેશની નિયુક્ત એરલાઇન્સને હવાઈ સેવાઓના પ્રોત્સાહન અને વેચાણ માટે એકબીજાના દેશોમાં ઓફિસ સ્થાપિત કરવાનો અધિકાર હશે. દરેક દેશની નિયુક્ત એરલાઇન સમાન પક્ષ, અન્ય પક્ષ અને ત્રીજા પક્ષની નિયુક્ત એરલાઇન્સ સાથે કોઓપરેટિવ માર્કેટિંગ વ્યવસ્થા કરી શકે છે. તેને ધ્યાનમાં રાખીને તે સીધું જોડાણ સ્થાપિત કરવાની સાથે ત્રીજા દેશની એરલાઇન્સ મારફતે પણ જોડાણ સ્થાપિત કરશે. તે બંને દેશોની એરલાઇન્સ માટે વ્યવહારિક વિકલ્પો પ્રદાન કરશે. ભારત અને જ્યોર્જિયા વચ્ચે હવાઈ સેવા સમજૂતી નાગરિક ઉડ્ડયન ક્ષેત્રમાં વિકાસને અનુરૂપ બંને દેશો વચ્ચે વેપાર, રોકાણ, પ્રવાસન અને સાંસ્કૃતિક આદાનપ્રદાનને વેગ આપવાની સંભવિતતા ધરાવે છે. તે સંવર્ધિત અને સાતત્યપૂર્ણ જોડાણ માટે વાતાવરણ ઊભું કરશે, ત્યારે બંને દેશોની એરલાઇન્સની સલામતી અને સુરક્ષા સુનિશ્ચિત કરવાની વાણિજ્યિક તકો પૂરી પાડશે.
પ્રધાનમંત્રીએ પૂણેની ફેક્ટરીમાં આગથી મૃત્યુ પામનારા લોકો પ્રત્યે દુઃખ વ્યક્ત કર્યુ; મૃતકોના પરિજનો માટે આર્થિક સહાય જાહેર કરી

પ્રધાનમંત્રી શ્રી નરેન્દ્ર મોદીએ મહારાષ્ટ્રના પૂણેની એક ફેક્ટરીમાં આગથી મોતને ભેટેલા લોકો અંગે દુઃખ વ્યક્ત કર્યુ હતું. પ્રધાનમંત્રીએ આર્થિક સહાયની ઘોષણા પણ કરી હતી. પ્રધાનમંત્રીએ કહ્યું હતું, ‘ મહારાષ્ટ્રના પૂણેની એક ફેક્ટરીમાં આગથી મૃત્યુ પામેલા લોકો માટે શોક અનુભવું છું. તેમના શોકગ્રસ્ત પરિવારજનોને સાંત્વના.’ પ્રધાનમંત્રીએ મહારાષ્ટ્રના પૂણેમાં ઈન્ડસ્ટ્રીઅલ યુનિટમાં આગથી જીવ ગુમાવનારા પ્રત્યેક લોકોના નજીકના પરિવારજન માટે
કેબિનેટે પ્રવાસનના ક્ષેત્રમાં સહયોગ મજબૂત કરવા માટે ભારત અને ઉઝબેકિસ્તાન વચ્ચેના સમજુતી કરારને મંજુરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ કેન્દ્રીય મંત્રીમંડળની બેઠકે પ્રવાસન ક્ષેત્રમાં સહયોગને વધુ મજબુત કરવા માટે ભારત અને ઉઝબેકિસ્તાન વચ્ચેના સમજૂતી કરાર (એમઓયુ)ને મંજુરી આપી દીધી છે. 1લી ઓક્ટોબર 2018ના રોજ ઉઝબેકિસ્તાન તરફથી વીઆઈપી મુલાકાત દરમિયાન આ એમઓયુ ઉપર હસ્તાક્ષર કરવામાં આવશે. ફાયદાઓ પ્રવાસનના ક્ષેત્રમાં એમઓયુ ઉપર કરવામાં આવનાર હસ્તાક્ષર એ બંને દેશોને પ્રવાસન ક્ષેત્રમાં સહયોગ વધારવા માટે એક સંસ્થાગત તંત્રનું નિર્માણ કરવામાં સહાયભૂત બનશે. તે ઉઝબેકિસ્તાન તરફથી દેશમાં આવનાર વિદેશી પ્રવાસીઓની સંખ્યામાં વૃદ્ધિ કરવામાં પણ સહાય કરશે. આખરે તે આર્થિક વિકાસ અને રોજગાર નિર્માણમાં પરિણમશે. આ એમઓયુ બૃહદ માળખાની અંદર અને સહયોગના ક્ષેત્રમાં તમામ સ્ટેક હિતધારકોના પારસ્પરિક હિત માટે અને લાંબાગાળાના પ્રવાસન સહયોગ માટે અનુકુળ પરિસ્થિતિનું પણ નિર્માણ કરશે. આ ઉપરાંત, આ એમએયુ તેમાં નક્કી કરવામાં આવેલા ઉદ્દેશોને પૂરા કરવા ટેના જરૂરી પગલાંઓનું અમલીકરણ કરવા માટેની શ્રેષ્ઠ પદ્ધતિઓને શોધી કાઢવામાં પણ મદદરૂપ બનશે.
પ્રધાનમંત્રીએ ઝારખંડના લોકોને તેમના સ્થાપના દિવસ પર શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ ઝારખંડના લોકોને તેમના સ્થાપના દિવસ પર શુભેચ્છા પાઠવી હતી. પ્રધાનમંત્રીએ કહ્યું કે, “ઝારખંડના લોકોને તેમના સ્થાપના દિવસ પર શુભેચ્છા. હું પ્રાર્થના કરું છું કે ઝારખંડ પ્રગતિ અને સમૃદ્ધિની નવી ઉંચાઈઓ સર કરે.”
પ્રધાનમંત્રીશ્રીએ શ્રી જગદીપ ધનખડને ભારતના ઉપરાષ્ટ્રપતિ તરીકે શપથ લેવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ શ્રી જગદીપ ધનખડને ભારતના ઉપરાષ્ટ્રપતિ તરીકે શપથ લેવા બદલ અભિનંદન પાઠવ્યા છે. એક ટ્વીટમાં પ્રધાનમંત્રી શ્રીએ કહ્યું; "શ્રી જગદીપ ધનખડજીના શપથ ગ્રહણ સમારોહમાં હાજરી આપી. હું તેમને ભારતના ઉપરાષ્ટ્રપતિ બનવા બદલ અભિનંદન આપું છું અને ફળદાયી કાર્યકાળ માટે શુભેચ્છા પાઠવું છું. @jdhankhar1 @
પ્રધાનમંત્રીએ લાલકૃષ્ણ અડવાણીજીને તેમના જન્મદિવસ પર શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ લાલકૃષ્ણ અડવાણીજીને તેમના જન્મદિવસ પર શુભેચ્છા પાઠવી છે. એક ટ્વિટમાં, પ્રધાનમંત્રીએ કહ્યું; "આદરણીય અડવાણીજીને જન્મદિવસની શુભેચ્છાઓ. તેમના લાંબા અને સ્વસ્થ જીવન માટે પ્રાર્થના. લોકોને સશક્તીકરણ અને આપણા સાંસ્કૃતિક ગૌરવને વધારવા માટેના તેમના અસંખ્ય પ્રયાસો માટે રાષ્ટ્ર તેમનું ઋણી રહે છે. તેમના વિદ્વતાપૂર્ણ પ્રયત્નો અને સમૃદ્ધ બુદ્ધિ માટે પણ તેઓ વ્યાપક રીતે સન્માનિત છે."
પ્રધાનમંત્રીએ રામક્રિષ્ના મઠના સ્વામી શિવમાયાનંદજી મહારાજના નિધન અંગે દુઃખ વ્યક્ત કર્યુ

પ્રધાનમંત્રી શ્રી નરેન્દ્ર મોદીએ રામક્રિષ્ના મઠના સ્વામી શિવમાયાનંદજી મહારાજના નિંધન અંગે દુઃખ વ્યક્ત કર્યુ હતું. પ્રધાનમંત્રીએ એક ટ્વીટમાં કહ્યું, “રામક્રિષ્ના મઠના સ્વામી શિવમાયાનંદજી સામાજિક સશક્તીકરણ પર લક્ષ આપતા અનેકવિધ સામુદાયિક સેવાના કદમોમાં સક્રિય રીતે સામેલ રહેતા હતા. ભારતીય સંસ્કૃતિ અને આધ્યાત્મના ક્ષેત્રમાં તેમના યોગદાનને હંમેશા યાદ કરવામાં આવશે. તેમના નિધનથી દુઃખી છું. ઓમ શાંતિ.”/
નેપાળના નાયબ વડાપ્રધાન અને વિદેશમંત્રીશ્રી કમલ થાપાની પ્રધાનમંત્રી સાથે મુલાકાત

નેપાળના નાયબ વડાપ્રધાન અને વિદેશમંત્રીશ્રી કમલ થાપાએ પ્રધાનમંત્રીશ્રી નરેન્દ્ર મોદીની મુલાકાત લીધી હતી. પ્રધાનમંત્રીએ શ્રી કમલ થાપાને નેપાળના નાયબ વડાપ્રધાન અને વિદેશમંત્રીનો પદભાર સંભાળવા બદલ અભિનંદન પાઠવ્યા હતા. પ્રધાનમંત્રીએ નેપાળની નવી સરકાર પ્રત્યે પણ પોતાની શુભકામનાઓ વ્યક્ત કરી હતી અને અભિનંદન પાઠવ્યા હતા. શ્રી કમલ થાપાએ પ્રધાનમંત્રીને નેપાળના ઘટનાક્રમો અંગે માહિતી આપી હતી. પ્રધાનમંત્રીએ ફરીથી જણાવ્યું હતું કે ભારતની એકમાત્ર ઇચ્છા નેપાળને સંગઠિત, સમાવેશી, સ્થિર અને સમૃદ્ધ દેશના રૂપમાં જોવાની છે અને ભારત નેપાળના લોકો સાથે મિત્રતા અને સંબંધોના પારમ્પરિક બંધનને વધુ મજબૂત કરવા માટે પ્રતિબદ્ધ છે.
પ્રધાનમંત્રી નરેન્દ્ર મોદીએ રાષ્ટ્રીય પોલીસ સ્મારક દેશને અર્પણ કર્યુ, સુભાષચંદ્ર બોઝનાં નામે એક એવોડની જાહેરાત કરી

પ્રધાનમંત્રી શ્રી નરેન્દ્ર મોદીએ આજે પોલીસ સ્મારક દિવસનાં રોજ રાષ્ટ્રીય પોલીસ સ્મારક દેશને અર્પણ કર્યું હતું. પ્રધાનમંત્રીએ આપત્તિ નિવારણ કામગીરીઓમાં સંકળાયેલા પોલીસ અને અર્ધલશ્કરી જવાનોને બિરદાવવા માટે નેતાજી સુભાષચંદ્ર બોઝનાં નામે એવોર્ડ આપવાની જાહેરાત કરી હતી. આ એવોર્ડ દર વર્ષે આપત્તિ કે કટોકટીમાં લોકોનાં જીવન બચાવવા માટે બહાદુરી અને સાહસ પ્રદર્શિત કરનાર પોલીસ કર્મચારીઓને આપવામાં આવશે. શ્રી નરેન્દ્ર મોદીએ રાષ્ટ્રીય પોલીસ સ્મારકમાં શહીદોને પુષ્પમાળા અર્પણ કરી હતી અને શ્રદ્ધાંજલિ આપી હતી. તેમણે હોટ સ્પ્રિંગ ઘટનામાં બચી ગયેલા ત્રણ સભ્યોનું સન્માન કર્યું હતું. તેમણે રાષ્ટ્રીય પોલીસ સ્મારકનાં સંગ્રહાલયનું ઉદઘાટન પણ કર્યું હતું અને મુલાકાત પોથીમાં હસ્તાક્ષર કર્યા હતાં. આ પ્રસંગે પ્રધાનમંત્રીએ દેશની સેવા કાજે પોતાનાં પ્રાણની આહૂતિ આપનાર પોલીસ કર્મચારીઓનાં સાહસ અને બલિદાનને સલામી આપી હતી. તેમણે હોટ સ્પ્રિંગ્સ, લદાખમાં બહાદુરીપૂર્વક લડનાર સાહસિક પોલીસ કર્મચારીઓનાં ત્યાગની વાતોને યાદ કરી હતી તથા તેમનાં પરિવારજનો અને પ્રિયજનોને વંદન કર્યા હતાં. રાષ્ટ્રીય પોલીસ સ્મારક દેશને અર્પણ કરવા પર ખુશી વ્યક્ત કરતાં પ્રધાનમંત્રીએ જણાવ્યું હતું, સ્મારકની કેન્દ્રીય ભાવના પોલીસ કર્મચારીઓની ક્ષમતા, સાહસ અને સેવાનું પ્રતિનિધિત્વ કરે છે. તેમણે ઉમેર્યું હતું કે, રાષ્ટ્રીય પોલીસ સ્મારક સાથે સંકળાયેલી દરેક ચીજવસ્તુ નાગરિકોને પ્રેરિત કરશે તથા તેમને પોલીસ અને અર્ધલશ્કરી દળોનાં સૈનિકો વિશે જાણકાર બનાવશે. તેમણે ઉમેર્યું હતું કે, દેશમાં અત્યારે જો શાંતિ, સુરક્ષા અને સમૃદ્ધિ હોય, તો એ માટે પોલીસ, અર્ધલશ્કરી અને સશસ્ત્ર દળોનાં પ્રયાસો જવાબદાર છે. પ્રધાનમંત્રીએ રાષ્ટ્રીય આપત્તિ નિવારક દળો અને પ્રાદેશિક આપત્તિ નિવારક દળોનાં યોગદાન અને ત્યાગની ભાવનાને પણ પ્રોત્સાહિત હતી. રાષ્ટ્રીય પોલીસ સ્મારક વિશે બોલતાં પ્રધાનમંત્રીએ કહ્યું હતું કે, એનડીએ સરકાર માટે આ સ્મારક પ્રાથમિકતા ધરાવતું હતું અને એનું નિર્માણ સમયસર પૂર્ણ થઈ ગયું છે. તેમણે જણાવ્યું હતું કે, સ્મારક રાષ્ટ્રનિર્માણમાં મહત્ત્વપૂર્ણ ભૂમિકા ભજવનાર લોકોને મહત્તમ સન્માન આપવાનાં સરકારનાં દ્રષ્ટિકોણને સૂચવે છે. ટેકનોલોજીનાં મહત્ત્વ પર ભાર મૂકીને પ્રધાનમંત્રીએ પોલીસ દળમાં સામેલ લોકોને તેમની રોજિંદી ફરજો બનાવવામાં ટેકનોલોજીનો સ્વીકાર કરવાની અને નવીનતા લાવવા માટે વિનંતી કરી હતી. આ સંદર્ભમાં પ્રધાનમંત્રીએ પોલીસ દળનાં આધુનિકીકરણ માટેની યોજના (એમપીએફ)નો ઉલ્લેખ કર્યો હતો, જે પોલીસ કર્મચારીઓને ટેકનોલોજી, આધુનિક સંચાર વ્યવસ્થાઓ અને આધુનિક શસ્ત્રો મારફતે આધુનિક દળ બનાવશે. પ્રધાનમંત્રીએ કહ્યું હતું કે, પોલીસ દળો પોલીસ અને સમાજ વચ્ચે સંબંધને મજબૂત બનાવવામાં મોટી ભૂમિકા ભજવે છે. આ સંબંધમાં પ્રધાનમંત્રીએ પોલીસ દળોને પોલીસ સ્ટેશનોને નાગરિકોને વધારે અનુકૂળ બનાવવા વિનંતી કરી હતી. રાષ્ટ્રીય પોલીસ સ્મારક મુખ્ય કળાકૃતિ, શૌર્ય દિવસ – જેનાં પર ફરજ બનાવવામાં શહીદ થયેલા પોલીસ કર્મચારીઓનાં નામ અંકિત છે અને એક આર્ટ મ્યુઝિયમ હશે, જે પોલીસ કર્મચારીની યાદ પ્રત્યે કટિબદ્ધ છે.
પ્રધાનમંત્રીએ વારાણસીમાં નિર્માણાધીન ફ્લાયઓવર ધસી પડતા લોકોનાં જીવ ગુમાવવા પર દુઃખ વ્યક્ત કર્યું

પ્રધાનમંત્રી શ્રી નરેન્દ્ર મોદીએ વારાણસીમાં નિર્માણાધીન ફ્લાયઓવર ધસી પડતા લોકોના જીવ ગુમાવવા પર દુઃખ વ્યક્ત કર્યું છે. પ્રધાનમંત્રીએ કહ્યું, “વારાણસીમાં નિર્માણાધીન ફ્લાયઓવરનાં ધસી પડવાથી લોકોએ જીવ ગુમાવ્યા તેને લીધે અત્યંત દુઃખી છું. હું પ્રાર્થના કરૂ છું કે ઇજાગ્રસ્ત લોકો જલ્દીથી સ્વસ્થ થાય. મેં અધિકારીઓ સાથે વાત કરી છે અને તેમને ઘટનાથી પ્રભાવિત લોકોને દરેક સંભવિત સહાયતા સુનિશ્ચિત કરવા જણાવ્યું છે. મેં વારાણસીમાં નિર્માણાધીન ફ્લાયઓવરના પડવાથી ઉતપન્ન સ્થિતિને લઇને ઉત્તરપ્રદેશનાં મુખ્યમંત્રી શ્રી યોગી આદિત્યનાથ સાથે વાત કરી છે. ઉત્તરપ્રદેશ સરકાર આ સ્થિતિ પર નજર રાખી રહી છે તથા પ્રભાવિત લોકોની સહાયતા કરવા માટે કાર્ય કરી રહી છે.”
પ્રધાનમંત્રીએ મહારાષ્ટ્ર સરકારમાં મંત્રી તરીકે શપથ લેનારા તમામ લોકોને અભિનંદન પાઠવ્યા છે

પ્રધાનમંત્રી શ્રી નરેન્દ્ર મોદીએ આજે મહારાષ્ટ્ર સરકારમાં મંત્રી તરીકે શપથ ગ્રહણ કરનારા તમામ લોકોને અભિનંદન પાઠવ્યા છે. એક ટ્વીટમાં, પ્રધાનમંત્રી કહ્યું; “આજે મહારાષ્ટ્ર સરકારમાં મંત્રી તરીકે શપથ લેનારા તમામને અભિનંદન. આ ટીમ વહીવટી અનુભવ અને સુશાસન આપવાના જુસ્સાનું ઉત્તમ મિશ્રણ છે. રાજ્યના લોકોની સેવા કરવા માટે તેમને મારી શુભેચ્છાઓ.”
દેવઘર બચાવ કામગીરીમાં સામેલ લોકો સાથે પ્રધાનમંત્રીની વાતચીતનો મૂળપાઠ

ગૃહ મંત્રી શ્રી અમિત શાહજી, સંસદ સભ્ય શ્રી નિશિકાંત દુબેજી, ગૃહ સચિવ, ચીફ ઑફ આર્મી સ્ટાફ, એર સ્ટાફના વડા, ઝારખંડના ડીજીપી, એનડીઆરએફના ડીજી, આઈટીબીપીના ડીજી, સ્થાનિક વહીવટીતંત્રના સાથીઓ, અમારી સાથે જોડાયેલા તમામ બહાદુર જવાનો, કમાન્ડો, પોલીસકર્મીઓ, અન્ય સાથી ગણ, તમને બધાને નમસ્કાર! ત્રણ દિવસ, ચોવીસ કલાક સુધી લાગેલા રહીને, તમે મુશ્કેલ બચાવ કામગીરી પૂર્ણ કરી અને ઘણા દેશવાસીઓના જીવ બચાવ્યા છે. આખા દેશે તમારી હિંમતની પ્રશંસા કરી છે. હું તેને બાબા બૈદ્યનાથજીની કૃપા પણ માનું છું. જો કે, આપણને દુઃખ છે કે આપણે કેટલાક સાથીઓનો જીવ બચાવી શક્યા નથી. ઘણા સાથીઓ ઘાયલ પણ થયા છે. પીડિતોના પરિવારો સાથે આપણાં બધાની ઊંડી સંવેદના છે. હું તમામ ઈજાગ્રસ્તોને ઝડપથી સાજા થવાની કામના કરું છું. સાથીઓ, જેણે પણ આ ઓપરેશન ટીવી માધ્યમો પર જોયું છે, તે આશ્ચર્યચકિત હતા, પરેશાન હતા. તમે બધા તો સ્થળ પર હતા. આપના માટે તે સંજોગો અને પરિસ્થિતિ કેટલી મુશ્કેલ હતી, એની કલ્પના થઈ શકે છે. પરંતુ દેશને ગર્વ છે કે તેની પાસે આપણી સેના, આપણી વાયુ સેના, આપણા
પ્રધાનમંત્રી શ્રી નરેન્દ્ર મોદી અને અમેરિકાના ઉપરાષ્ટ્રપતિ કમલા હેરિસ વચ્ચે બેઠક યોજાઈ

પ્રધાનમંત્રી શ્રી નરેન્દ્ર મોદીએ અમેરિકાની મુલાકાત દરમિયાન 23 સપ્ટેમ્બર, 2021ના રોજ વોશિંગ્ટન ડીસીમાં ઉપરાષ્ટ્રપતિ મહામહિમ કમલા હેરિસ સાથે બેઠક યોજી હતી. તેમણે પોતાની પ્રથમ વ્યક્તિગત મુલાકાત પર ખુશી વ્યક્ત કરી. તેમણે જૂન 2021માં અગાઉ થયેલી ટેલિફોનિક વાતચીતને ખુશાલીપૂર્વક યાદ કરી. તેમણે અફઘાનિસ્તાન સહિત હાલના વૈશ્વિક ઘટનાક્રમો અંગે વિચારોનું આદાનપ્રદાન કર્યુ અને એક સ્વતંત્ર, ખુલ્લા અને સમાવેશી ઈન્ડો-પેસિફિક રિજિયન પ્રત્યેની પોતાની પ્રતિબદ્ધતા અંગે દૃઢ સમર્થન વ્યક્ત કર્યુ હતું. બંને નેતાઓએ પોતપોતાના દેશોમાં કોવિડ-19ની સ્થિતિ અંગે ચર્ચા કરી, જેમાં ઝડપી રસીકરણના પ્રયાસોના માધ્યમથી મહામારીને અટકાવવા માટે થતા પ્રયાસો અને અગત્યની દવાઓ, તબીબી અને સ્વાસ્થ્ય ઉપકરણોની સપ્લાઈ સુનિશ્ચિત કરવા વગેરે મુદ્દા સામેલ રહ્યા. બંને પક્ષોએ જળવાયુ પરિવર્તન પર સહયોગાત્મક કાર્યવાહીના મહત્વનો સ્વીકાર કર્યો. પ્રધાનમંત્રીએ રિન્યુએબલ ઊર્જા વધારવા માટે ભારતના ઘનિષ્ઠ પ્રયાસો અને હાલમાં જ શરૂ કરાયેલા રાષ્ટ્રીય હાઈડ્રોજન મિશન વિશે વાતચીત કરી. તેમણે પર્યાવરણીય સ્થિરતાને પ્રોત્સાહિત કરવા માટે જીવનશૈલીમાં પરિવર્તનના મહત્વ પર પણ ભાર મૂક્યો હતો. તેમણે અંતરિક્ષ સહયોગ, ઈન્ફોર્મેશન ટેકનોલોજી, ખાસ કરીને ઉભરતી અને અગત્યની ટેકનોલોજીસની સાથે સાથે આરોગ્ય ક્ષેત્રમાં સહયોગ સહિતની ભાવિ સહભાગિતાના ક્ષેત્રો અંગે પણ ચર્ચા કરી. બંને નેતાઓએ પારસ્પરિક રીતે લાભપ્રદ એવા શિક્ષણલક્ષી સંબંધો તથા બંને દેશો વચ્ચે જ્ઞાન, નવાચાર અને પ્રતિભાના પ્રવાહના આધાર તરીકે ઉત્સાહસભર લોકોના પારસ્પરિક સંબંધોનો સ્વીકાર કર્યો હતો. પ્રધાનમંત્રી મોદીએ ઉપરાષ્ટ્રપતિ કમલા હેરિસ અને સેકન્ડ જેન્ટલમેન ડગલસ એમ્હોફને ટૂંક સમયમાં જ ભારત આવવા આમંત્રણ પાઠવ્યું હતું.
પ્રધાનમંત્રીએ નવરોજ પર શુભેચ્છાઓ પાઠવી

પ્રધાનમંત્રી શ્રી નરેન્દ્ર મોદીએ નવરોજનાં અવસરે પોતાની શુભેચ્છાઓ પાઠવી હતી. પ્રધાનમંત્રીએ કહ્યું કે, “પારસી સમુદાયને નવરોજ મુબારક. આવનારું વર્ષ પ્રસન્નતા અને સૌહાર્દની ભાવનામાં વૃદ્ધિ કરે. હું આપ સૌની અપેક્ષાઓ અને સ્વપ્નો પૂર્ણ થાય તેવી પ્રાર્થના કરું છું.”
પ્રધાનમંત્રીએ અજમેર શરીફ દરગાહ માટે ચાદર સોંપી

પ્રધાનમંત્રી, શ્રી નરેન્દ્ર મોદીએ ખ્વાજા મોઈનુદ્દીન ચિશ્તીના 809મા ઉર્સ નિમિતે અજમેર શરીફ દરગાહ માટે ચાદર સોંપી હતી. પ્રધાનમંત્રી શ્રીએ ટ્વીટ કરીને કહ્યું હતું, ‘ખ્વાજા મોઈનુદ્દીન ચિશ્તીના 809મા ઉર્સ નિમિતે અજમેર શરીફ દરગાહ માટે ચાદર સોંપી.’  15, 2021
પ્રધાનમંત્રીએ રોકાણ વધારવાના અને ઈઝ ઓફ ડૂઈંગ બિઝનેસમાં સુધારણાના ઉત્તર પ્રદેશના પ્રયાસોની પ્રશંસા કરી

પ્રધાનમંત્રી શ્રી નરેન્દ્ર મોદીએ રોકાણ વધારવાના અને ઈઝ ઓફ ડૂઈંગ બિઝનેસમાં સુધારણાના ઉત્તર પ્રદેશના પ્રયાસોની પ્રશંસા કરી હતી. ઉત્તર પ્રદેશના મુખ્યમંત્રી કાર્યાલય દ્વારા કરાયેલા ટ્વીટ અંગે ટિપ્પણી કરતા પ્રધાનમંત્રીએ એ હકીકત પર પણ ભાર મૂક્યો હતો કે ઉલ્લેખનીય છે કે નાના શહેરો અને ગ્રામીણ વિસ્તારો પણ આ ઉપલબ્ધિઓના સાક્ષી બની રહ્યા છે.